'n Nuwe laag verf is soms al wat jy nodig het om jou huis 'n vars voorkoms te gee. Ons wys jou hóé om Dulux se kleur van die jaar te gebruik om jou leefvertrek op te kikker.
Die afgelope 18 jaar reeds gee Dulux die pas aan met kleurneigings danksy hul ColourFuturesTM-kleurpalette. Vir 2021 se kleur van die jaar het Dulux se kleurkenners inspirasie uit die natuur geput. Brave GroundTM is 'n koesterende kleur wat jou sal help om weer in voeling te kom met eenvoud en die natuur. Vang dié gemoedstoestand vas met aarde skakerings, net betyds vir die feestyd.
Brave GroundTMis goed gebalanseerd, en as 'n neutrale kleur werk dit goed saam met ander kleure. Vir hierdie voorkoms het ons dit gebruik om verskillende strepe te verf. Dit skep 'n visuele fokuspunt en beklemtoon die vensters. Saam met die natuurlike lig wat die ruimte binnestroom, beklemtoon dit die kamer se natuurlike skoonheid.